Document ID: 32006D0595

32006D0595
L 243/44
SLUŽBENI LIST EUROPSKE UNIJE
04.08.2006.
ODLUKA KOMISIJE
od 4. kolovoza 2006.
o sastavljanju popisa regija koje imaju pravo na financiranje iz strukturnih fondova u okviru cilja konvergencije za razdoblje od 2007. do 2013.
(priopćena pod brojem dokumenta C(2006) 3475)
(2006/595/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1083/2006 od 11. srpnja 2006. o utvrđivanju općih odredaba o Europskom fondu za regionalni razvoj, Europskom socijalnom fondu i Kohezijskom fondu i stavljanju izvan snage Uredbe (EZ) br. 1260/1999 (1), a posebno njezin članak 5. stavak 3. i članak 8. stavak 4.,
budući da:
(1)
U skladu s člankom 3. stavkom 2. točkom (a) Uredbe (EZ) br. 1083/2006, cilj konvergencije usmjeren je na ubrzanje konvergencije najslabije razvijenih država članica i regija.
(2)
U skladu s člankom 5. stavkom 1. Uredbe (EZ) br. 1083/2006, regije koje imaju pravo na financiranje iz strukturnih fondova u sklopu cilja konvergencije regije su koje odgovaraju drugoj razini razvrstavanja prostornih jedinica za statistiku (dalje u tekstu razina NUTS 2) u smislu Uredbe (EZ) br. 1059/2003 Europskog parlamenta i Vijeća (2) čiji bruto domaći proizvod (BDP) po glavi stanovnika, koji se mjeri u paritetima kupovne moći i izračunava na temelju podataka Zajednice za razdoblje od 2000. do 2002., iznosi manje od 75 % prosječnog BDP-a za EU-25 za isto referentno razdoblje.
(3)
U skladu s člankom 8. stavkom 1. Uredbe (EZ) br. 1083/2006, navodi se da regije razine NUTS 2 koje bi bile prihvatljive za status cilja konvergencije u skladu s člankom 5. stavkom 1. te Uredbe da je prag prihvatljivosti ostao 75 % prosjeka BDP-a za EU-15, ali koje gube prihvatljivost jer nominalna razina njihova BDP-a po glavi stanovnika prelazi 75 % prosjeka BDP-a za EU-25 mjereno i izračunano u skladu s člankom 5. stavkom 1., na prijelaznoj i posebnoj osnovi imaju pravo na financiranje iz strukturnih fondova u sklopu cilja konvergencije.
(4)
Potrebno je u skladu s tim utvrditi popise prihvatljivih regija,
DONIJELA JE OVU ODLUKU:
Članak 1.
Regije koje imaju pravo na financiranje iz strukturnih fondova u okviru cilja konvergencije su regije navedene u Prilogu I.
Članak 2.
Regije koje imaju pravo na financiranje iz strukturnih fondova u okviru cilja konvergencije na prijelaznoj i posebnoj osnovi, kako je navedeno u članku 8. stavku 1. Uredbe (EZ) br. 1083/2006, su regije navedene u Prilogu II.
Članak 3.
Ova je Odluka upućena državama članicama.
Sastavljeno u Bruxellesu 4. kolovoza 2006.

Labels: 15
19